লক্ষ্যকে নিয়ে বড় ভবিষ্যদ্বাণী তাঁকে হারানো শাটলারের!

প্যারিস: রবিবারের দুপুরে মন ভেঙেছিল ভারতবাসীর। ২২ বছর বয়সি ব্যাডমিন্টন খেলোয়াড় লক্ষ্য সেন (Lakshya Sen) অলিম্পিক্সের সেমিফাইনালে (Paris Olympics 2024) হেরে যান। বিশ্বের দুই নম্বর এবং টোকিও অলিম্পিক্সে সোনাজয়ী ভিক্টর অ্যাক্সেলসনকে (Victor Axelsen) হারিয়েই দিচ্ছিলেন লক্ষ্য। কিন্তু স্রেফ স্নায়ুর চাপ রাখতে না পেরে জেতার জায়গা থেকে ম্যাচ হারেন। ভারতীয় শাটলারের ভূয়সী প্রশংসা করেছেন তাঁকে হারানো অ্যাক্সেলসেন।

ম্যাচ জেতার ডেনমার্কের খেলোয়াড় বলেন, লক্ষ্য অসাধারণ খেলোয়াড়। এই অলিম্পিক্সে ও দেখিয়ে দিয়েছে ও কতটা কঠিন প্রতিদ্বন্দ্বী। আমি নিশ্চিত, আজ থেকে চার বছর পরে, সোনা জয়ের লক্ষ্য অন্যতম ফেভারিট হবে। অসাধারণ প্রতিভা, অসাধারণ ছেলে। ওকে শুভেচ্ছা জানাচ্ছি।

আরও পড়ুন: দ্বিতীয় ওয়ান ডে হেরে চাপের মুখে গম্ভীর বাহিনী

রবিবার অ্যাক্সেলসেনের কাছে ২২-২০, ২১-১৪ ফলাফলে হেরে গিয়েছিলেন ভারতীয় শাটলার। কিন্তু স্কোরকার্ড আদৌ ম্যাচের আসল কথা বলবে না। প্রথম গেমে ২০-১৭ এগিয়ে গিয়েছিলেন লক্ষ্য। কিন্তু স্নায়ুর চাপে পড়ে তিনটি ম্যাচ পয়েন্ট খুইয়ে বসেন। তার ফায়দা নেন অভিজ্ঞ ড্যানিশ ব্যাডমিন্টন খেলোয়াড়। দ্বিতীয় গেমে ৭-০ এগিয়ে গিয়েছিলেন লক্ষ্য, সেখান থেকে গেমের রাশ আলগা করে দেন।

পদক জয়ের সুযোগ এখনও আছে লক্ষ্যের। সোমবার মালয়েশিয়ার জি জিয়া লি-র বিরুদ্ধে ব্রোঞ্জ জয়ের খেলা রয়েছে। ভারতীয় সময় সন্ধে ৬টায় ম্যাচ শুরু।